7. Kustuta tarbetud tuled ja elektriseadmed.  Lambisäras tühje tube leidub igas kodus siiani, olgugi valgustuse vähendamine lihtsaim viis kokku hoida. Kus võimalik, tasub tavalised  elektripirnid asendada säästulampidega. Mittetöötava teleri ja teisete meelelahutusseadmete juhtmed võiksid olla pistikupesadest väljas, mitte ooterežiimil, kuna viimanegi röövib elektrit. Pelgalt harjumuse pärast ei maksa raadiot või telerit üürgamas hoida.    8. Auto eelsoojenduseks piisab kahest tunnist.  Olgugi auto eelsoojendus oluline, ei pruugi seda liiga kauaks huugama jätta. Olenevalt pakasest on pool kuni kaks tundi küllaldane aeg ning ühtlasi tasuks kasutada  taimerit, mis lülitab soojenduse sisse soovitud ajaks. Kabiini eelsoojendajast on enim kasu pehmema ilmaga, mil niiskus jäätub klaasidele.    9. Ära kasuta kõike korraga.  Külmaga ei maksaks hoida üheaegselt töös elektrit enim võtvaid seadmeid nagu ahi, pliit, pesumasin ja -kuivati. Võimsate kodumasinate samaaegne kasutamine suurendab energiatootmist ja siit johtuvalt ka elektri hinda.